2. pielikums

Ministru kabineta

2018. gada 29. maija

noteikumiem Nr. 299

**Operatīvās rīcības plānā norādāmā informācija**

1. MRCC komitejas nolikums.

2. Ziņas par institūcijām, kas piedalās cilvēku meklēšanas un glābšanas operācijās.

3. Šā pielikuma 2. punktā minēto institūciju, to operatīvo centru un komandpunktu rīcība visu veidu avārijas situācijās.

4. Informācija par amatpersonām, ar kurām nepieciešams sazināties, ja notikusi jūras vai aviācijas avārija, šo amatpersonu tālruņa numuri un tām pieejamie sakaru līdzekļi.

5. Norādījumi par cilvēku meklēšanas un glābšanas operācijās iesaistīto kuģu, gaisa kuģu un citu transportlīdzekļu apgādi, operatīvo apkalpošanu, degvielas uzpildes vietu, tehnisko nodrošinājumu un raksturu, kā arī to pastāvīgās atrašanās vietu.

6. Detalizēts to pasākumu apraksts, kurus veic cilvēku meklēšanas un glābšanas operācijās iesaistītās vienības to atbildības rajonā. Aprakstā iekļauj šādas ziņas:

6.1. cilvēku meklēšanas un glābšanas operācijas veids;

6.2. sakaru sistēmu un aprīkojuma izmantošana;

6.3. pasākumi, kas veicami sadarbībā ar citiem koordinēšanas centriem vai apakšcentriem;

6.4. metodes, kas izmantojamas, lai nodotu brīdinājumus kuģiem un gaisa kuģiem;

6.5. cilvēku meklēšanas un glābšanas operācijā norīkotā personāla pienākumi un pilnvaras;

6.6. iespējamais aprīkojuma pārgrupējums saistībā ar meteoroloģiskajiem apstākļiem vai citiem apstākļiem;

6.7. cilvēku meklēšanai un glābšanai aktuālas informācijas (piemēram, paziņojumi jūrniekiem, laika prognozes, jūras virsmas stāvoklis) saņemšanas veidi;

6.8. veidi, kā tiek saņemta palīdzība no citiem koordinācijas centriem vai apakšcentriem (ieskaitot kuģi, gaisa kuģi, personālu un aprīkojumu);

6.9. atbalsts, kas sniedzams cilvēku meklēšanas un glābšanas kuģiem vai citiem kuģiem, kas satiekas ar avārijas situācijā esošu kuģi;

6.10. metodes, kas izmantojamas palīdzības sniegšanai gaisa kuģim, kurš atrodas briesmās un kura apkalpe ir spiesta nolaisties uz virsūdens kuģa vai ūdens.

Aizsardzības ministrs Raimonds Bergmanis